

# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение и одобряване на задание за проектиране на Подробен устройствен план – план за застрояване на поземлени имоти с идентификатори 61368.203.650 и 61368.203.651, м. „Табаня”, по кадастралната карта на землище с. Радиево, общ. Димитровград, одобрена със Заповед № РД-18-487/11.10.2017 г. на Изпълнителния директор на АГКК.

УВАЖАЕМИ ОБЩИНСКИ СЪВЕТНИЦИ,

Постъпилo е заявление с рег. инд. УТКР-07-4049/03.11.2022 г. от „\*\*\*\*\*\*” ЕООД, с искане да се разреши изработването на Комплексен проект за инвестиционна инициатива за обект „Фотоволтаична централа” в поземлени имоти с идентификатори 61368.203.650 и 61368.203.651, м. „Табаня”, землище с. Радиево, общ. Димитровград.

Комплексния проект за инвестиционна инициатива включва части Подробен устройствен план и инвестиционен проект. Инвестиционните намерения на заявителя са свързани с изграждане на фотоволтаична централа в собствения му имот, за което е необходим Подробен устройствен план – план за застрояване за изработването на който съгласно чл. 124а, ал. 1 от ЗУТ е необходимо разрешение от Общински съвет Димитровград.

Представено е задание за изработване на ПУП – ПЗ, което обосновава необходимостта от изработване на плана за застрояване на поземлени имоти с идентификатори 61368.203.650 и 61368.203.651, м. „Табаня”, землище с. Радиево, общ. Димитровград и съдържа изискванията за териториалния обхват и сроковете за изработването му. Заданието е придружено от необходимата информация за устройствените условия за имота. Заданието не противоречи на Общия устройствен план на Община Димитровград, одобрен с Решение № 793/01.11.2017 г., Решение № 640/27.01.2022 г. и Решение № 888/27.10.2022 на Общински съвет Димитровград.

Поземлените имоти попадат в м. „Табаня” по кадастралната карта на землище с. Радиево, общ. Димитровград. Поземлен имот с идентификатор 61368.203.650 и 61368.203.651 са с НТП „Насип, насипище”, вид на територията „Нарушена”.

**Извадка от кадастралната карта на землище с. Радиево, общ. Димитровград за поземлен имот с идентификатор 61368.203.650 и 61368.203.651**



За територията на Община Димитровград е одобрен Общ устройствен план с Решение № 793/01.11.2017 г. и изменен с Решение № 640/27.01.2022 г. С Решение № 888/27.10.2022 Общински съвет Димитровград, за поземлен имот с идентификатор 61368.203.295, м. „Табаня”, от който са образувани поземлени имоти 61638.203.650 и 61638.203.651, м. „Табаня”, земл. с. Радиево е предложена устройствена зона **Тел - Терени за площни обекти и съоръжения на електроснабдяването и електронните съобщения**. Показателите за застрояването се определят с ПУП при спазване на санитарно-хигиенните и противопожарни изисквания, правила и норми. Решението на общински съвет, към момента не е влязло в сила. Предложения ПУП-ПЗ отговаря на устройствената зона предвидена с Общия устройствен план на Община Димитровград, изменен с Решение № 888/27.10.2022 г. на Общински съвет Димитровград. Съгласно чл. 133, ал. 7 от ЗУТ в процеса на изработване на нов общ устройствен план или на изменение на действащ общ устройствен план, след разглеждането на проекта от експертния съвет, може да се допуска създаване на нови и изменение на действащи подробни устройствени планове, когато проектът на новия подробен устройствен план отговаря на предвижданията на проекта за изменение или на проекта за нов общ устройствен план. В тези случаи изработване на проект за нов подробен устройствен план или на проект за изменение на подробния устройствен план се разрешава от Общински съвет.

Във връзка с горното и на основание чл. 21, ал. 1, т. 11 от ЗМСМА предлагам на Вашето внимание следното

**Р Е Ш Е Н И Е:**

На основание чл. 124а, ал. 1 и чл. 124б, ал. 1 от ЗУТ, във връзка с чл. 109, ал. 1, т. 3, чл. 110, ал. 1, т. 3 от ЗУТ Общински съвет Димитровград

1. **ОДОБРЯВА задание и дава РАЗРЕШЕНИЕ за проектиране на подробен устройствен план – план за застрояване на поземлен имот с идентификатор 61368.203.650 и 61368.203.651, м. „Табаня”, землище с. Радиево, общ. Димитровград,** като част от Комплексен проект заинвестиционна инициатива за обект „Фотоволтаична централа” в поземлен имотс идентификатор 61368.203.650 и 61368.203.651, м. „Табаня”, землище с. Радиево, общ. Димитровград.
2. **Възлага на Кмета на Общината да проведе необходимите процедури по съгласуване и одобряване на Подробния устройствен план при спазване изискванията на ЗУТ и ППЗОЗЗ.**

**ИВО ДИМОВ**

**кмет на Община Димитровград**